CELEX: 62011TN0083
Language: fi
Date: 2011-02-11 00:00:00
Title: Asia T-83/11: Kanne 11.2.2011 — Antrax It Srl v. SMHV

9.4.2011   
            
            
               FI
            
            
               Euroopan unionin virallinen lehti
            
            
               C 113/16
            
         Kanne 11.2.2011 — Antrax It Srl v. SMHV
   (Asia T-83/11)
   2011/C 113/33
   Kannekirjelmän kieli: italia
   
      Asianosaiset
   
   
      Kantaja: Antrax It Srl (Resana, Italia) (edustaja: asianajaja L. Gazzola)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli (vastapuolet) valituslautakunnassa: The Heating Company BVBA (Dilsen, Belgia)
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa SMHV:n kolmannen valituslautakunnan 2.11.2010 tekemän päätöksen siltä osin, kuin siinä julistetaan mitättömäksi yhteisömalli nro 000593959–0001
            
         
               —
            
            
               kumoaa SMHV:n kolmannen valituslautakunnan 2.11.2010 tekemän päätöksen siltä osin, kuin sillä velvoitetaan Antrax It Srl korvaamaan The Heating Company BVBA:lle asian käsittelystä SMHV:ssa aiheutuneet kulut
            
         
               —
            
            
               velvoittaa SMHV:n ja The Heating Company BVBAn korvaamaan Antrax It Srl:lle asian käsittelystä unionin yleisessä tuomioistuimessa aiheutuvat asianajo- ja oikeudenkäyntikulut lakisääteisine lisineen
            
         
               —
            
            
               velvoittaa The Heating Company BVBAn korvaamaan asian käsittelystä SMHV:ssa aiheutuneet asianajo- ja oikeudenkäyntikulut lakisääteisine lisineen.
            
         
      Oikeudelliset perusteet ja pääasialliset perustelut
   
   
      Rekisteröity yhteisön tavaramerkki, jonka mitättömäksi julistamista on vaadittu: yhteisömalli nro 000593959–0001 (lämpöpatterit)
   
      Yhteisön tavaramerkin haltija: Kantaja.
   
      Yhteisön tavaramerkin mitättömäksi julistamista koskevan vaatimuksen esittäjä: The Heating Company BVBA..
   
      Mitättömäksi julistamista koskevan vaatimuksen esittäjän perustelut: Riidanalainen yhteisömalli ei ole yhteisön tavaramerkistä annetun asetuksen 4–9 artiklassa vahvistettujen edellytysten mukainen, koska sitä ei voida katsoa luonteeltaan yksilölliseksi suhteessa saksalaiseen malliin nro 5, joka kuuluu yhteisrekisteröintiin nro 401 10481.8 ja joka on julkaistu The Heating Company BVBAn pyynnöstä Ranskassa, Italiassa ja Benelux-maissa kansainvälisenä mallina nro DM/060899.
   
      Mitättömyysosaston ratkaisu: Yhteisömalli julistetaan mitättömäksi.
   
      Valituslautakunnan ratkaisu: Riidanalainen päätös kumotaan ja yhteisömalli julistetaan mitättömäksi.
   
      Kanneperusteet: Yhteisömallilla nro 000593959–0001 on yksilöllinen luonne.